Barrington Pheloung

Barrington Somers Pheloung (10. toukokuuta 1954 Manly, Uusi Etelä-Wales – 31. heinäkuuta 2019) oli australialainen, Britanniassa asunut säveltäjä. Hänet tunnetaan muun muassa televisiosarjojen Ylikomisario Morse, Nuori Morse ja Komisario Lewis musiikin säveltäjänä. Ensinmainituissa tunnusmusiikin alkusävelet sisältävät Morsen nimen morseaakkosilla. Sanaristikoita rakastava säveltäjä piilotti musiikkiin myös muita vihjeitä. 

Musiikkiuransa Pheloung aloitti soittamalla kitaraa klubeissa. Hän löysi varhaisaikuisuudessaan Bachin ja päätti siirtyä klassiseen musiikkiin. Vuonna 1972, täytettyään 18 vuotta, hän muutti Lontooseen. Lontoossa hän opiskeli kitaransoittoa Royal College of Musicissa. Hänen opettajinaan olivat John Williams ja Julian Bream. 

Pheloung sävelsi musiikkia myös tanssiryhmille, kuten London Contemporary Dance Theatrelle.

Pheloung oli Bafta-palkinnon ehdokkaana kahdesti, 1992 Morsen ja 1999 Hilary and Jackie -elokuvan musiikista.

Lähteet

Aiheesta muualla 
 Barrington Pheloungin kotisivut 

Australialaiset säveltäjät
Vuonna 1954 syntyneet
Vuonna 2019 kuolleet